An sgítheach tú, a mhacaoimh mná
An sgítheach tú, a mhacaoimh mná, — 
nó an lór libh an líon teastá
tred chéibh ródghloin bhfíthe bhfinn
d'ógbhaidh gach críche i gcoitchinn?
Dá madh tarbha a n-agra ort,
lot fear ná buaidhreadh bantracht,
mór do dhíth oirir Eórpa
red throighthibh síth (sáir)leónta.
Ní fhuil d'áille it aghaidh sheing,
ní fhuil d'fhoistine it intinn,
a ghruaidh úr ghealghairthe ghlan,
acht súr meadhraighthe meanman.
Tríbh do rad, a rún miochair,
troid do na trí haitheachaibh,
bas tlachtbhán fa corcra i gcath,
daltán ochta na nUlltach.
Nó Is tríbh tugadh (trom an choill)
bearradh geóin ar Choin gCulainn
ris an gcuraidh, re Coin Raoi,
isan Mhumhain ghloin ghéagnaoi.
Mac Dáire i ndíol a mhasla
ciorrbhas an Cú éachtach-sa;
lot an churadh a crígh Bhreagh
a chumhal Is díbh dlighthear.
Nó Is tríbh tángadar tiogh laoch,
gasradh Ghréag na ngreagh neambaoth,
do thimhneadh teaghlaigh na Traoi,
a fhinngheal gheanmnaidh ghlórnaoi.